open-index/open-wikipedia-markdown huggingface dataset:
L.J. Thorpe

**Leonardas „El Džei“ Torpas** (, g. ) – JAV krepšininkas. 2023–2024 m. rungtyniavo Šiaulių „Šiauliai“ ekipoje, o 2024–2025 m. – Utenos „Juventus“.

## Karjera universitete
Baigęs vidurinę mokyklą Torpas įstojo į Šiaurės Karolinos universitetą Ašvilyje.

2020 m. sausio 18 d. jis pelnė 31 tašką prieš Hamptono „Pirates“, tačiau Torpo komanda Hamptonui nusileido 88:86. Vasario 10 d. Torpas tapo antruoju žaidėju universiteto komandos istorijoje, kuriam pavyko surinkti trigubą dublį. Jis pelnė 17 taškų, atkovojo 13 atšokusių kamuolių ir atliko 10 rezultatyvių perdavimų, tačiau jo vedama „Bulldogs“ ekipa 80:70 nusileido Hamptono „Pirates“ komandai.

## Profesionali karjera
2022 m. rugpjūčio 8 d. Torpas pasirašė savo pirmąją profesionalią sutartį su Suomijos krepšinio lygos Tamperės „Pyrintö“ klubu. Komandoje jis vidutiniškai pelnė po 12,7 taško ir atliko po 4,9 rezultatyvaus perdavimo per rungtynes.

2023 m. liepos 18 d. pasirašė kontraktą su Lietuvos krepšinio lygos klubu Šiaulių „Šiauliai“. 2023 m. spalio 26 d. krepšininkas surinko 28 taškus bei pataikė penkis tritaškius pergalėje 104:93 prieš Pasvalio „Pieno žvaigždes“.

2024 m. gegužės 8 d. Torpas pasirašė sutartį su Bramptono „Honey Badgers“ Kanadoje.

2024 m. liepą prisijungė prie Utenos „Juventus“ ekipos.

2025 m. birželio 12 d. Torpas sudarė kontraktą su Hamburgo „Towers“ klubu Vokietijoje.

## Išnašos

## Nuorodos
* L.J. Thorpe profilis „BasketNews“
* L.J. Thorpe profilis „Proballers“
* L.J. Thorpe profilis „LKL“
Kotaku

**Kotaku** – internetinis portalas, rašantis kompiuterinių žaidimų temomis. Įkurtas 2004 m. tėvinės kompanijos „Gawker Media“. Pavadinimas susideda iš japoniško termino „otaku“ (reiškiančio „didžiulį faną“) ir priešdėlio „ko–“ (reiškiančio „nedidelį“).

Savo veiklą pradėjo nuo vyresniojo redaktoriaus Metju Galanto (Matthew Gallant), kurio tikslas buvo pritraukti jaunų skaitytojų dėmesį. Visgi, sėkmė neatsigręžė tol, kol po mėnesio žurnalistas Brajanas Krecentė (Brian Crecente) nepastatė svetainės ant kojų ir ilgainiui neišplėtė jos veiklą į tokias šalis, kaip Japonija ar Jungtinė Karalystė. 2012 m. Krecentę pakeitė Stivenas Totilo (Stephen Totilo), kuris nuo 2009 m. dirbo kaip pavaduojantis redaktorius.

2016 m. rugpjūtį „Univision Communications“ įsigijus tėvinei kompanijos „Gawker Media“ priklausančias svetaines, neilgai trukus buvo sukurta „Gizmodo Media Group“ bendrovė, perėmusi svetainių valdymą. 2019 m. bendrovę įsigijo privačiojo kapitalo investuotojas „Great Hill Partners“ bei pervadino ją į „G/O Media“. Dėl pasikeitusios vadovybės ir naujos vidaus politikos, dalis nepatenkintų žurnalistų paliko portalą, tarp kurių ir 2021 m. išėjęs redaktorius Stivenas Totilo. Nuo 2023 m. redaktorės pareigas eina Džen Glenon (Jen Glennon).

## Pripažinimas
Amerikiečių kompiuterinės tematikos žurnalas „PC Magazine“ skyrė „Kotaku“ 50-tą vietą tarp 100 geriausių klasikinių tinklalapių. O „CNET“ įtraukė į 100 vertingiausių tinklaraščių sąrašą.

## Išnašos
Karštasis šokoladas

**Karštasis šokoladas** – karštas gėrimas, sudarytas iš susmulkinto arba ištirpinto šokolado ar kakavos miltelių ir pašildyto pieno ar vandens. Paruošto karštojo šokolado galima įsigyti įvairiose įstaigose, įskaitant valgyklas, greitojo maisto restoranus ir kavines. Miltelių pavidalo karštojo šokolado mišiniai, kuriuos galima įpilti į verdantį vandenį arba karštą pieną ir pasigaminti gėrimą namuose, parduodami maisto prekių parduotuvėse ir internetu.

## Istorija

Manoma, kad pirmąjį šokoladinį gėrimą sukūrė majai maždaug prieš 2500–3000 metų, o iki 1400 m. jis buvo esminė actekų kultūros dalis, kurią jie vadino *xocōlātl*. Gėrimas išpopuliarėjo Europoje po to, kai buvo atvežtas iš Meksikos, ir nuo to laiko daug kartų keitėsi. XVII a. tai buvo prabangus didikų gėrimas. Iki XIX a. karštu šokoladu buvo gydomos kepenų ir skrandžio ligos.

## Poveikis

Karštojo šokolado vartojimas gali turėti neigiamą poveikį, kadangi kai kuriuose receptuose yra daug cukraus ir riebalų. Kornelio universiteto atliktas tyrimas parodė, jog karštasis šokoladas gali būti naudingas sveikatai, nes jame yra daugiau antioksidantų nei vyne ir arbatoje, todėl sumažėja širdies ligų rizika.

## Taip pat skaitykite
* Kakavos milteliai

## Šaltiniai

## Nuorodos
* Morton, Frederic; Morton, Marcia (1986). *Chocolate, an Illustrated History*. Crown Publishers. .
* Turback, Michael (2005). *Hot Chocolate*. Ten Speed Press. .
Aleš Loprais

**Alešas Lopraisas** (; g. 1980 m. sausio 10 d. Olomouce, Čekoslovakijoje) – čekų autosporto lenktynininkas, daugkartinis Dakaro ralio dalyvis sunkvežimių kategorijoje.

Alešas yra daugkartinio Dakaro ralio laimėtojo Karelo Lopraiso sūnėnas. 2006 m. Dakaro ralyje Alešas debiutavo kaip savo dėdės ekipažo šturmanas, o jau kitais metais pats pradėjo vairuoti sunkvežimį šiose lenktynėse. 2007 m. Dakaro ralyje A.Lopraiso ekipažas pelnė 3 vietą.

Nuo 2009 iki 2017 m. A.Lopraisas lenktyniavo Šilko kelio ralyje. 2011 m. tapo šio ralio nugalėtoju.

2012 m. ralyje, sausio 10 d., per Alešo gimtadienį, komandos ekipažas patyrė avariją. Pervažiuojant keliu iš vieno etapo į kitą, antrasis vairuotojas užmigo prie vairo. Nors ekipažas buvo antroje vietoje, dėl smarkiai apgadinto sunkvežimio teko pasitraukti iš kovos. Komanda tuo metu bendroje įskaitoje buvo antri.

Iki 2013 m. Alešas Lopraisas važiavo Loprais komandos paruoštu V8 Deutz BF8M 1015CP varikliu ir Tatra važiuokle. Nuo 2014 m. ėmė naudoti modernesnius variklius, bandė naujas sportinių sunkvežimių konfigūracijas, konkurencingas dominuojantiems Kamaz. 2015 m. sudarė aljansą tarp Loprais Team ir Team de Rooy, ir 2016 m. pirmą kartą startavo Iveco sunkvežimiu. Po to vėl sugrįžo prie Tatra važiuoklės, o 2020 m. važiavo istorine Praga marke pavadintu sunkvežimiu. Nuo 2025 m. važiuoja ant Iveco Powerstar bazės paruoštu sunkvežimiu.

2023 m. Dakaro ralyje A. Lopraiso sunkvežimis trasoje kliudė ir mirtinai sužalojo iš stebėtojų zonos išklydusį žiūrovą. Po šio incidento Alešas pasitraukė iš varžybų.

A.Lopraisas 2024 m. Dakaro ralyje parodė geriausią rezultatą – finišavo antras. 2026 m. pakartojo šį pasiekimą.

## Dakaro ralio rezultatai

## Šaltiniai
Žan Benedičič

**Žanas Benedičičius** (; g. 1989 m. balandžio 6 d.) – Slovėnijos futbolininkas, saugas.

## Karjera
Žaidė įvairiuose klubuose gimtoje Slovėnijoje. Rungtyniavo Italijoje.

2013–2015 m. priklausė AC Milan, tačiau nuomos pagrindais buvo skolinamas Leeds United klubui. 

2015–2016 m. sezone atstovavo Como klubui. 2016 m. rungtyniavo Ascoli.

2016–2017 m. sezono atstovavo Leyton Orient (Anglija). 2017 m. grįžo į Italiją ir žaidė Olbia klube.

2018–2022 m. priklausė NK Celje (Slovėnija). 2022–2023 m. atstovavo Koper, o nuo 2023 m. vasaros rungtyniavo NK Rogaška.

### Kauno Žalgiris
2024 m. sausio 9 d. pranešta, kad atstovaus „Kauno Žalgirio“ klubui.

2024 m. kovo 2 d. debiutavo A lygos rungtynėse prieš „Bangos“ klubą. Susitikimas baigėsi lygiosiomis (1-1).

2024 m. birželio 26 d. pelnė įvartį A lygos rungtynėse prieš FK Transinvest. Kauniečiai nugalėjo varžovus rezultatu 2-0.

2024 m. rugpjūčio 24 d. pelnė įvartį A lygos rungtynėse prieš „Hegelmann“ klubą. Susitikimas baigėsi lygiosiomis 1-1.

2024 m. gruodžio 5 d. Kauno Žalgirio oficiali svetainė paskelbė, kad atsisveikino su penkiais legionieriais. 2024 m. A lygoje futbolininkas sužaidė dvidešimt devynerias rungtynes, pelnė du įvarčius ir atliko vienintelį rezultatyvų perdavimą.

### Vėlesnė karjera
2025 m. sausio mėn. tapo žinoma, kad karjerą tęs Kranio „Triglav“ (Slovėnija).

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
;  su NK Celje
* Slovėnijos čempionas: 2019–2020 m.

;  su FK Kauno Žalgiris
*  **Trečioji vieta (1):** 2024 m.

## Išnašos

## Nuorodos
* alyga.lt svetainė
* SOCCERWAY
* SOCCERBASE
* Tranfermarkt
* lietuvosfutbolas.lt
* nzs.si svetainė
* Globalsportsarchive
NGC 1961

**NGC 1961** (dar žymima **Arp 184**, **IC 2133**, **LEDA 17625** ir **UGC 3334**) – tarpinė spiralinė galaktika, esanti Žirafos žvaigždyne. Nuo Žemės nutolusi apie 197 mln. šviesmečių.

Objektą 1788 m. gruodžio 3 d. pirmasis aptiko vokiečių kilmės britų astronomas William Herschel.

Tai aktyvioji galaktika, tad tikėtina, kad jos centre glūdi supermasyvi juodoji bedugnė. NGC 1961 skersmuo siekia daugiau nei 220 000 šviesmečių (plg. Paukščių Tako daugiau nei dvigubai mažesnis). NGC 1961 priklauso iš 9 galaktikų sudarytai NGC 1961 grupei. Galaktikos spiralinėse vijose matyti mėlynos spalvos sritys (žvaigždės čia jaunos ir ryškios).

## Išnašos
Batonėlis

**Batonėlis **– dažniausiai stačiakampio formos saldumynas. Labiausiai paplitęs batonėlių tipas yra šokoladinis, apimantis batonėlius, pagamintus iš vientiso šokolado, ir kombinuotus batonėlius, t. y. batonėlius, kuriuose šokoladas derinamas su kitais ingredientais, pvz., riešutais, karamele ar nuga.

Batonėliai yra populiarūs desertiniai užkandžiai ir gaminami masiškai. Nuo Pirmojo pasaulinio karo iki XX a. vidurio buvo pristatyta apie 40 000 naujų batonėlių prekės ženklų.

## Žymesni batonėliai

* Snickers
* Bounty
* Mars
* Kit Kat
* Twix
* Milky Way
* Lion
* Kinder Chocolate

## Išnašos

## Šaltiniai

* Almond, Steve (2004) *Candyfreak*, Algonquin Books of Chapel Hill ISBN 1-56512-421-9
* Broekel, Ray (1982) *The Great American Candy Bar Book*, Houghton Mifflin Co. ISBN 0-395-32502-1
* Richardson, Tim (2002) *Sweets: A History of Candy*, Bloomsbury ISBN 1-58234-307-1
USM Blida

**USM Blida** arba **Union Sportive Madinat Blida** – Alžyro futbolo klubas, įsikūręs Blidoje.

## Istorija
Klubo ištakos siekia 1932 m. Kitados rungtyniavo aukščiausioje lygoje. 2002–2003 m. sezone liko antroje vietoje, o vėlesniais metais prasidėjo klubo nestabilumo laikotarpis. Iškrisdavo iš aukščiausios lygos, po kurio laiko grįždavo, bet joje nesugebėdavo įsitvirtinti.

2017–2018 m. sezone rungtyniavo Ligue 1, tačiau liko šešioliktoje vietoje. Po sezono iškrito į Antrą lygą. Nesėkmingai susiklosčius 2018–2019 m. sezonui Antroje lygoje, sekė kritimas į tarpregioninę lygą.

## Pasiekimai
; **[[Alžyro futbolo lyga|Aukščiausioji lyga]]: (0)**
*  **Čempionai**: –
*  **Antroji vieta (1):**  2002–2003 m.
; **[[Alžyro futbolo taurė]]: (0)**
*  **Nugalėtojai**: –
*  **Finalininkai (0}**:

## Sezonai

## Spalvinė gama

## Garsesni žaidėjai
*  Mansour Boutabout (2010 m.)

## Išnašos

## Nuorodos
* [ Oficiali klubo svetainė]
* SOCCERWAY
* FLASHSCORE
* Transfermarkt
* Globalsportsarchive
Taivano hokienų tarmė

**Taivano hokienų tarmė** (, sav. *Tâi-oân-ōe / Tâi-uân-uē*) dar vadinama ***taivaniečių kalba*** (台語 = *Tâi-gí / Tâi-gú*) – kinų kalbos hokienų kalbų grupės, priklausančios pietų minų tarmėms sunorminta atmaina, vartojama Taivane. Tai viena iš Taivano valstybinių kalbų. Ši kalba yra gimtoji virš 70 proc. Taivano gyventojų.

## Šaltiniai
Augalinis sausis

**Augalinis sausis** arba **Augalausis** () – kiekvienų metų sausio mėn. organizuojama akcija, kurios metu įvairios organizacijos ir įmonės skatina mėnesį maitintis veganiškai. Lietuviškoje literatūroje vartojamas tiek „Augalinis sausis“, tiek naujadaras „Augalausis“. Žodis sudarytas iš „sausis“ ir „augalas“ (aliuzija į augalinę mitybą). Akcija atsirado JK, kur iniciatyvos pavadinimas suformuotas iš angliškų žodžių „vegan“ ir „January“.

Visuomeninę organizaciją „Veganuary“ 2014 m. JK įkūrė privatūs asmenys su tikslu populiarinti šią iniciatyvą ir populiarinti veganišką mitybą. Lietuvoje Augalinis sausis pradėtas aktyviau organizuoti nuo 2023 m. sausio mėn., kai prie akcijos prisijungė prekybos centras „Lidl“, tačiau 2022 m. buvo mažesnių šią akciją populiarinančių įmonių, o lietuviškoje spaudoje ši iniciatyva imta viešai aptarinėti dar 2016 m. sausį. Vokietijoje akcija pirmąkart pradėta reklamuoti 2019 m. 2022 m. prie akcijos prisijungė 426 įmonės, įskaitant visus pagrindinius Vokietijos mažmenininkus ir mažmeninės prekybos grupes („Edeka“, „Aldi“, „Lidl“, „Kaufland“, „Rewe“, „Penny“).

Augalinį sausį remia įvairūs prekybos centrų tinklai (Lietuvoje labiausiai – „LIDL“), reklamuojantys veganiškus produktus Augalinio sausio proga arba į savo programą įtraukiantys naujų produktų. Nuo 2023 m. šis prekybos tinklas bendradarbiauja su augalinę mitybą populiarinančia organizacija „Gyvi Gali“.

2024 m. prie akcijos kaip šios ambasadoriai prisijungė daug žymių asmenų, tarp jų atlikėjai Paul McCartney, Billie Eilish, aktorius Joaquin Phoenix, Niujorko meras Eric Adams ir kiti.

Akcijos šalininkai pabrėžia teigiamą augalinės mitybos įtaką žmogaus sveikatai ir aplinkai, kritikai yra išsakę priešingą nuomonę žmogaus sveikatos klausimu siūlydami „laipsnišką, dėsningą, subalansuotą ir ne tokį drastišką“ perėjimą bei atkreipę dėmesį, kad Lietuvai šaltas mėnuo tokiai akcijai nesąs pats tinkamiausias.

## Dalyvavimas
Nors nėra duomenų, kiek asmenų Lietuvoje yra įsijungę į šią akciją, pasauliniu mastu oficialių dalyvių skaičius sparčiai auga kiekvienais metais.

* 2015 – 12 800 dalyvių
* 2016 – 23 000 dalyvių
* 2017 – 50 000 dalyvių
* 2018–168 000 dalyvių
* 2019–250 000 dalyvių
* 2020–400 000 dalyvių
* 2021–582 538 dalyviai
* 2022–629 000 dalyviai
* 2023–706 965 dalyviai

## Šaltiniai

## Nuorodos
* Oficiali ''veganuary.com'' svetainė (anglų, ispanų, prancūzų, portugalų ir vokiečių kalbomis)

## Taip pat skaitykite
* AuGalingas pirmadienis
* Pasaulinė veganų diena
* Pasaulinė vegetarų diena
VEF I-19

**VEF I-19** – 1939–1940 m. Latvijos įmonėje VEF projektuotas lengvasis naikintuvas, kiek anksčiau pradėto kurti naikintuvo I-16 tolimesnė modifikacija. Orlaivio brėžiniai neišliko, apie konkrečius jo techninius duomenis yra tik nepatvirtintos informacijos.

Yra nuomonė, kad lėktuvo jėgainei buvo plamnuojama naudoti tris sujungtus variklius, kurių bendras darbinis tūris turėjo siekti 36 litrus, o kilimo galia – 1800 AG, tačiau versijos, dėl ketintų naudoti variklių (de Havilland Gipsy Six ar de Havilland Gipsy Twelve) netinka dėl techninių duomenų. Pats konstruktorius savo memuaruose užsimena tik apie „didelės galios variklį su šešiais „Ranger“ tipo cilindrais“.

Dėl sovietų invazijos Antrojo pasaulinio karo pradžioje ir Latvijos okupacijos šis projektas nebuvo baigtas. Egzistuoja įvairiuose forumuose keliama versija, kad būtent Karlo Irbičio parengta VEF I-19 dokumentacija tapo sovietinio naikintuvo La-5 pagrindu. Šios hipotezės entuziastai akcentuoja informaciją, jog 1941 m. kovo mėn. okupacinė valdžia įsakė tyrimams į Maskvą atsiųsti Latvijoje sukurtus lėktuvus VEF I-12, VEF I-15a ir I-15b, VEF I-16, VEF I-17 (abu variantus) taip pat VEF I-18. Abejones dėl tolimesnio I-19 projekto plėtojimo Sovietų Sąjungoje kelia faktas, kad sovietų specialistai, skirtingai nei vokiečiai, nerodė ypatingo susidomėjimo latvių lėktuvais.

## Nuorodos

* VEF I-19

## Išnašos
AS Excelsior

**AS Excelsior** arba **Association Sportive de l'Excelsior** – Reunjono futbolo klubas, įsikūręs Sen Žozefe. Namų rungtynes žaidė Stade Raphaël-Babet, talpinančiame 1,2 tūkst. žiūrovų.

## Istorija
Klubo ištakos siekia 1940 m. Kitados rungtyniavo aukščiausioje lygoje. 1974 m. pirmą kartą klubo istorijoje tapo čempionais. Vėlesniais metais nebepavyko pakartoti šios sėkmės. 2004, 2005, 2014, 2015 m. iškovojo Reunjono futbolo taurę.

2020 m. sezone pirmavo, tačiau dėl pandemijos grėsmių čempionatas buvo nutrauktas. Čempionai liko neišaiškinti. 2023 m. sezone antrą kartą klubo istorijoje tapo čempionais. 2024 m. sezone apgynė čempionų titulą. 2025 m. sezone liko trečioje vietoje.

## Pasiekimai
; **Régionale 1 Réunion:**
*  **Čempionai (3):** 1974, 2023, 2024 m.
; **[[Reunjono futbolo taurė]]:**
*  **Nugalėtojai (4):** 2004, 2005, 2014, 2015 m.

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
*  Mansour Boutabout (2011–2012 m.)

## Šaltiniai

## Nuorodos
* [ Oficiali klubo svetainė]
* SOCCERWAY
* FLASHSCORE
* [ Transfermarkt]
* Globalsportsarchive
Salantų sinagoga

**Salantų sinagoga** – buvusi žydų sinagoga Salantuose. Dabar jos pastate įsikūręs Salantų kultūros centras.

Manoma, kad pirmoji sinagoga Salantuose pastatyta maždaug XVIII a. viduryje, kai čia apsigyveno žydai. Ši sudegė, jos vietoje XIX a. pradžioje pastatyta mūrinė raudonų plytų sinagoga. Pastatas halinis, dviejų aukštų, būdingi baroko ir neoklasicizmo bruožai. Stogo būta masyvaus, dvipakopio, valminio, su liukarnomis mansardoms apšviesti (išsiskyrė iš kitų miestelio pastatų). Kadangi šioje sinagogoje dar melsdavosi ir Torą studijuodavo žydų jaunuoliai, pastatas jidiš kalba vadintas *šul* ('mokykla'), o žemaitiškai – *šoulė*.

Kaip sprendžiama iš 1852 m. Salantų miestelio plano, už sinagogos stovėjo dar trys pastatai, kur tikriausiai veikė dveji nedideli maldos namai (kloizai) ir beit midrašas. Pastarajame jaunuoliai gilinosi į Torą, Talmudą bei potalmudinę rabinistinę literatūrą. Tarp sinagogos sklypo ir Salanto stovėjo mikva (pastatas su baseinu, skirtas ritualiniam apsivalymui).

Sinagoga gerokai nukentėjo per 1926 m. Salantų gaisrą. Gretimi pastatai – kloizai ir beit midrašas – sudegė. 1926–1927 m. po gaisro atstatant miestą, atstatyta ir sinagoga, padengta paprastesniu stogu.

Iš Salantų kilusio Pauliaus Vaniuchino rūpesčiu ir lėšomis 2015 m. lapkričio 12 d. ant buvusios sinagogos pastato atidengta iš Karelijos gabro diabazo akmens pagaminta atminimo lenta (meistras Juozas Žilinskis) su įrašu lietuvių ir hebrajų kalbomis: „XVII–XX a. Salantų žydams atminti. Šiame pastate buvo sinagoga, kurioje 1941 m. VI–VII mėn. veikė getas“.

## Išnašos
Janus van Kasteren

**Janusas van Kasterenas jaunesnysis** (*Janus van Kasteren Jr.*, g. 1986 m. rugsėjo 10 d.) – automobilių sporto lenktynininkas iš Nyderlandų. J. Kasterenas specializuojasi Dakaro ralio sunkvežimių klasėje.

Dakaro ralyje olandas debiutavo 2018 m. 2023 m. ralyje J. Kasterenas tapo nugalėtoju su Iveco sunkvežimiu.

## Dakaro ralio rezultatai

## Šaltiniai
Eternal Atake

**Eternal Atake** – antrasis amerikiečių reperio Lil Uzi Vert studijinis albumas, išleistas 2020 m. kovo 6 d. Jam pristatyti išleisti du singlai: „Futsal Shuffle 2020“ ir „That Way“.

Albumas susilaukė kritikų pripažinimo ir buvo komerciškai sėkmingas. Per pirmąją savaitę JAV parduota per 288 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas antruoju atlikėjo įrašu, pasiekusiu šią viršūnę. 2020 m. liepos mėnesio duomenimis, JAV parduota per milijoną kopijų ir „Eternal Atake“ yra tapęs platininiu albumu.

## Dainų sąrašas

## Kūrybinė grupė

* Chris Athens – garso dizainas
* Kesha „K. Lee“ Lee – garso suvedimas, įrašymas
* Brendan Morawski – garso suvedimas (1, 2, 7, 8, 10, 11, 13–16, 18)
* Gina Vosti – garso inžinerija (1), garso suvedimo pagalba (2), garso inžinerijos pagalba (3, 4)
* Nathan Feler – garso inžinerijos pagalba (1)
* Montez Roberts – garso inžinerijos pagalba (4), įrašymo pagalba (15)
* Rodolfo „Fofo“ Cruz – garso inžinerijos pagalba (4)
* Popnick – papildomi garsai (5)
* Anthony „Kaotic“ Martinez – garso inžinerijos pagalba (5)
* Kam Krieger – garso inžinerijos pagalba (6)
* Chris Ku – garso inžinerijos pagalba (7)
* Jordan Franzino – garso inžinerijos pagalba (7)
* Wanmor – papildomi vokalai (8, 9, 12, 13)
* The Ensemble – pritariamasis vokalas (8–13)

## Išnašos
Map of the Soul: 7

**Map of the Soul: 7** – ketvirtasis Pietų Korėjos grupės „BTS“ korėjiečių kalba įrašytas studijinis albumas (ir septintasis iš viso), išleistas 2020 m. vasario 21 d. Tai – 2019 m. išleisto EP „Map of the Soul: Persona“ tęsinys. Jam pristatyti išleisti du singlai: „Black Swan“ ir „On“.

Albumas susilaukė kritikų pripažinimo ir buvo komerciškai sėkmingas visame pasaulyje. Pietų Korėjoje per pirmąją savaitę parduota per 4,1 milijono kopijų ir jis debiutavo pirmojoje „Gaon“ albumų reitingo vietoje. JAV per pirmąją savaitę parduota per 422 tūkstančiai kopijų ir albumas debiutavo pirmojoje „Billboard 200“ reitingo vietoje, tapdamas ketvirtuoju grupės įrašu, pasiekusiu šią viršūnę. „Map of the Soul: 7“ taip pat pasiekė aukštas daugelio kitų šalių reitingų vietas, tarp jų – ir pirmąsias vietas Jungtinėje Karalystėje bei Lietuvoje.

## Dainų sąrašas

## Išnašos
Jano Frydricho Niškovskio koplyčia-mauzoliejus

**Jano Frydricho Niškovskio koplyčia-mauzoliejus** – Vilniaus evangelikų senųjų kapinių laidojimo koplyčia, stovinti Tauro kalne, netoli Kalinausko gatvės, į vakarus nuo Santuokų rūmų, senų medžių parko pakraštyje. Joje palaidotas chirurgas, Vilniaus universiteto profesorius Janas Frydrichas Niškovskis (1774–1816).

Koplyčia-mauzoliejus yra regioninės reikšmės architektūros ir memorialinis paminklas, 1992 m. įrašytas į Kultūros vertybių registrą.

Koplyčia pastatyta 1816 ar 1819 m. pagal architekto Karolio Šildhauzo projektą dabartinio parko vietoje buvusiose kapinėse. Jos buvo įsteigtos 1800 m., iš pradžių skirtos evangelikams liuteronams, nuo 1830 m. iki XX a. šeštojo dešimtmečio – dar ir evangelikams reformatams (kalvinistams). Kapinės veikė iki XX a. šeštojo dešimtmečio, kol nebuvo uždarytos 1958 m. Pradėtos naikinti statant Profsąjungų kultūros rūmus. Kapinėse stovėjusi didžioji koplyčia apie 1973 m. buvo nugriauta. 1974 m. kapinės galutinai sulygintos su žeme, didžiosios koplyčios vietoje pastatyti Santuokų registracijos rūmai. Kapinėse buvo palaidota žymių Vilniaus mokslo ir meno veikėjų. Dalis palaikų perkelta į Rasų kapines. Dabartinėje kapinių teritorijoje likę mūrinės tvoros fragmentų ir profesoriaus Niškovskio mauzoliejinė koplyčia. 1975 m. ji restauruota pagal architektės Reginos Gibavičienės projektą. Pašalinus kryžių ir memorialines lentas, pastatas buvo pritaikytas suvenyrų kioskui.

Niškovskių koplyčia yra vėlyvojo klasicizmo pastatas. Nedidelė, grakščių formų mauzoliejinė koplyčia yra stačiakampio plano, vieno aukšto, su rūsiu. Kvadratinis rūsys perdengtas gelžbetonio plokšte, turi įrengtas nišas – po tris kiekvienoje sienoje karstams sudėti. Pamatai – akmenų mūro, sienos – plytų mūro, tinkuotos. Koplyčios antžeminė patalpa perdengta cilindriniu skliautu, dekoruotu tapytomis rozetėmis. Dvišlaitis stogas dengtas skarda. Pagrindinis pietinis fasadas turi keturių plonėjančių į viršų dorėninių kolonų portiką. Vidurinėje dalyje įstatytos durys su ažūrinėmis metalinėmis grotelėmis. Kituose fasaduose yra po pusapskritį langą su raktu. 

## Literatūra

* Klemensas Čerbulėnas, Klemensas, Rita Strazdūnaitė. Niškovskio mauzoliejinė koplyčia. // Lietuvos TSR istorijos ir kultūros paminklų sąvadas. – Vilnius, 1988.-T. 1. Vilnius, p. 264.

## Šaltiniai

## Nuorodos

* Niškovskių šeimos laidojimo rūsys *vilniusgo.lt*
* Vilniaus liuteronai vėl turės savo kapines *velb.lt*
* Jano Frydricho Niškovskio koplyčia-mauzoliejus (Vilnius) *wikimapia.org*
* Vilniaus miestas (sakralas 1)
Voltumna

**Voltumna** arba **Veltha** – etruskų dievybė. Voltumnos įvaizdis prieštaringas: vaizduotas ir kaip piktadariška pabaisa, ir kaip neaiškios lyties chtoninė augmenijos dievybė, ir kaip galingas karo dievas. Pasak romėnų rašytojo Marko Terencijaus Varono, Voltumna tapo aukščiausiuoju etruskų dievu ().

Kulto centras buvo Etrūrijos Volsinijų mieste (netoli dabartinio Orvjeto). Kaip mini Livijus, dvylika etruskų *populi* kasmet atnaujindavo saitus šventojoje *[[Fanum Voltumnae]]* giraitėje, Voltumno šventvietėje, buvusioje netoliese Volsinijų. *Fanum Voltumnae* būdavo rengiamos *ludi* (neaišku, ar sportinio, ar meninio pobūdžio). Romos forume, netoliese Kastoro ir Polukso šventyklos, *Vicus Tuscus* gatvėje, buvo Voltumnos šventoji vieta.

Atitikmuo romėnų mitologijoje – Vertumnas.

## Išnašos
Changes (Justin Bieber albumas)

**Changes** – penktasis kanadiečių atlikėjo Justin Bieber studijinis albumas, išleistas 2020 m. vasario 14 d. Jam pristatyti išleisti du singlai: „Yummy“ ir „Intentions“, o dainas kartu atlieka tokie atlikėjai, kaip Post Malone ir Travis Scott. Taip pat, 2020 m. sausio 27 d. išleistas dešimties serijų dokumentinis serialas „Justin Bieber: Seasons“.

Nepaisant vidutiniškų kritikų įvertinimų, albumas buvo komerciškai sėkmingas. Per pirmąją savaitę JAV parduota per 231 tūkstantį kopijų ir jis debiutavo pirmojoje „Billboard 200“ reitingo vietoje, tapdamas septintuoju atlikėjo įrašu, pasiekusiu šią viršūnę. „Changes“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje bei trečiąją Lietuvoje.

2021 m. vykusiuose „Grammy“ apdovanojimuose albumas nominuotas geriausio vokalinio pop albumo kategorijoje, daina „Yummy“ – geriausio solinio pop atlikimo, o „Intentions“ – geriausio grupinio pop atlikimo.

## Dainų sąrašas

## Kūrybinė grupė
### Atlikėjai

* Justin Bieber – vokalas
* Sasha Sirota – gitara 
* Jason 'Poo Bear' Boyd – pritariamasis vokalas 
* Marco 'Tainy' Masís – būgnai, klavišiniai, bosinė gitara 
* Quavo – vokalas 
* Post Malone – vokalas 
* Clever – vokalas 
* Bernard Harvey – klavišiniai , bosinė gitara 
* Lil Dicky – vokalas 
* Daniel Hackett – klavišiniai 
* Travis Scott – vokalas 
* Kehlani – vokalas 
* Jun Ha Kim – bosinė gitara, klavišiniai, gitara 
* Phil Beaudreau – ritmo programavimas, bosinė gitara, klavišiniai, pritariamasis vokalas 
* Tom Strahle – gitara 
* Nasri Atweh – gitara 
* Moses Samuels – klavišiniai 
* Summer Walker – vokalas 

### Techninis personalas

* Justin Bieber – vykdantysis prodiusavimas
* Scooter Braun – vykdantysis prodiusavimas
* Jason 'Poo Bear' Boyd – vykdantysis prodiusavimas, vokalo prodiusavimas 
* Josh Gudwin – vykdantysis prodiusavimas, vokalo prodiusavimas
* Colin Leonard – garso dizainas
* Josh Gudwin – garso inžinerija, garso suvedimas
* Chris 'Tek' O'Ryan – garso inžinerija
* Chenao Wang – garso inžinerijos pagalba 
* Kory Welty – papildoma garso inžinerija 
* Elijah Marrett-Hitch – garso suvedimo pagalba 
* Louis Bell – Post Malone vokalo įrašymas 
* Louis Bell – Post Malone vokalo prodiusavimas 
* David Burd – Lil Dicky vokalo įrašymas 
* Mark Parfitt – Kehlani vokalo įrašymas  
* Phil Beaudreau – garso inžinerija 
* Summer Walker – vokalo įrašymas 
* Kendall Roark Bailey – vokalo įrašymas, garso suvedimas 

### Dizainas

* Jessica Severn – dizainas ir įpakavimas
* Chris Shelley – dizainas ir įpakavimas
* Buff Monster – kaligrafija
* Joe Termini – fotografija
* Jennifer Beal – įpakavimo prodiusavimas
* Andy Proctor – įpakavimo prodiusavimas

## Išnašos
Kerala Blasters FC

**Kerala Blasters** – Indijos futbolo klubas iš Kočio, Keralos valstijoje. Pilnu pavadinimu žinomas kaip **Kerala Blasters Football Club**.

## Istorija
Futbolo klubas buvo įkurtas 2014 m. Rungtyniavo Indijos Superlygoje.

## Sezonai

|}
Šaltiniai: 

## Pasiekimai
; Indijos Superlyga
*  **Čempionai (0):** –
*  **Antroji vieta (3):** 2014, 2016, 2021–2022 m.

## Spalvinė gama

## Lietuviai
*  Karolis Skinkys, sporto direktorius.
*  Fedor Černych, vingeris.

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* Oficiali klubo svetainė
* SOCCERWAY (apie klubą)
* Transfermarkt
* RSSSF duomenų bazė (čempionai ir sezonai)
Gbikinti FC

**Gbikinti** – Togo futbolo klubas, įsikūręs Basare.

## Istorija
Klubas įkurtas Basaro mieste. 2023–2024 m. sezono rungtyniavo aukščiausioje šalies lygoje. Debiutantai liko penkioliktoje vietoje ir iškrito į žemesnį divizioną.

## Pasiekimai
*  **[[Togo Pirmasis divizionas|Pirmasis divizionas]]: 0**
: Nugalėtojai: –
*  **Togo futbolo taurė: 0**
: Nugalėtojai: –
*  **Togo supertaurė: 0**
: Nugalėtojai: –

## Sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Išnašos

## Nuorodos
* SOCCERWAY 
* FLASHSCORE
* Transfermarkt
* Globalsportsarchive
2023 m. AFC Azijos taurė

**2023 m. AFC Azijos taurė** – aštuonioliktasis AFC Azijos taurės turnyras, vykęs 2024 m. sausio 12 – vasario 10 dienomis Katare. Iš pradžių čempionatą planuota surengti Kinijoje, bet vėliau jis perkeltas į Katarą ir dėl aukštų temperatūrų nukeltas į žiemą. Nors faktiškai vyko 2024 m., dėl komercinių sumetimų išlaikytas 2023 m. AFC Azijos taurės pavadinimas.

Čempionais antrąsyk iš eilės tapo Kataro futbolininkai, finale, teisėjui paskyrus net 3 baudinius, nugalėję Jordanijos rinktinę.

## Stadionai

Čempionato rungtynės vyko 9 Kataro stadionuose.

## Atranka

Be atrankos į čempionatą pateko šeimininkai, kitos komandos dalyvavo atrankoje, kuri buvo sujungta su atranka į 2022 m. pasaulio futbolo čempionatą.

Į čempionatą pateko šios komandos:

*  (šeimininkai, 11-as kartas)
*  (11-as kartas)
*  (5-as kartas)
*  (13-as kartas)
*  (3-as kartas)
*  (15-as kartas)
*  (10-as kartas)
*  (10-as kartas)
*  (5-as kartas)
*  (5-as kartas)
*  (4-as kartas)
*  (4-as kartas)
*  (15-as kartas)
*  (3-as kartas)
*  (7-as kartas)
*  (11-as kartas)
*  (5-as kartas)
*  (8-as kartas)
*  (7-as kartas)
*  (5-as kartas)
*  (2-as kartas)
*  (1-as kartas)

## Grupių turnyras

### A grupė

----

----

### B grupė

----

----

### C grupė

----

----

### D grupė

----

----

### E grupė

----

----

### F grupė

----

----

## Atkrintamosios varžybos

#### Aštuntfinaliai

#### Ketvirtfinaliai
----

#### Pusfinaliai
----

### Finalas
----

## Rezultatyviausi žaidėjai


;8 įvarčiai
*  Akram Afif

;6 įvarčiai
*  Aymen Hussein

;4 įvarčiai
*  Ayase Ueda
*  Yazan al-Naimat

;3 įvarčiai
*  Mehdi Taremi
*  Musa al-Taamari
*  Oday Dabbagh
*  Hassan al-Haydos
*  Lee Kang-in
*  Son Heung-min

;2 įvarčiai
*  Martin Boyle
*  Craig Goodwin
*  Jackson Irvine
*  Sardar Azmoun
*  Mehdi Ghayedi
*  Alireza Jahanbakhsh
*  Takumi Minamino
*  Mahmoud al-Mardi
*  Almoez Ali
*  Omar Khribin
*  Supachai Chaided
*  Sultan Adil
*  Yahya al-Ghassani
*  Abbosbek Fayzullaev
*  Azizbek Turgunboev



## Šaltiniai
2023 m. Afrikos Tautų taurė

**2023 m. Afrikos Tautų taurė** – 34-asis Afrikos Tautų taurės turnyras, 2024 m. sausio 13–vasario 11 d. vykęs Dramblio Kaulo Krante. Tai antroji Afrikos Tautų taurė, organizuojama šioje šalyje (pirmoji vyko 1984 m.).

Pradžioje ketinta čempionatą rengti vasarą, bet dėl didelių karščių tuo metų laiku Dramblio Kaulo Krante, renginys, kaip įprasta, perkeltas į žiemą. Nepaisant to, kad faktiškai vyko 2024 metais, dėl komercinių priežasčių išsaugotas 2023 m. Afrikos Tautų taurės pavadinimas.

Nugalėtojais tapo šeimininkai Dramblio Kaulo Kranto futbolininkai, finale 2:1 nugalėję Nigerijos rinktinę.

## Stadionai
Čempionatas vyko 5-se Dramblio Kaulo Kranto miestuose (6-se stadionuose).

## Atranka
Atrankoje į Afrikos Tautų taurę dalyvavo 52 rinktinės – Eritrėja pasitraukė po pirmojo etapo, o Keniją ir Zimbabvę suspendavo CAF.

Patekusios komandos:

*  (26 k.)
*  *(šeimininkų teisėmis; dalyvavo 25 kartus)*
*  (24 k.)
*  (21 k.)
*  (21 k.)
*  (20 k.)
*  (20 k.)
*  (20 k.)
*  (19 k.)
*  (18 k.)
*  (17 k.)
*  (14 k.)
*  (13 k.)
*  (13 k.)
*  (11 k.)
*  (9 k.)
*  (5 k.)
*  (4 k.)
*  (4 k.)
*  (4 k.)
*  (4 k.)
*  (3 k.)
*  (2 k.)
*  (1 k.)

## Grupės lygmuo

### A grupė

----

----

### B grupė

----

----

### C grupė

----

----

### D grupė

----

----

### E grupė

----

----

### F grupė

----

----

## Atkrintamosios varžybos

### Aštuntfinaliai

### Ketvirtfinaliai
----

### Pusfinaliai
----

### Mažasis finalas

### Finalas

## Rezultatyviausi žaidėjai


; 5 įvarčiai
*  Emilio Nsue

; 4 įvarčiai
*  Gelson Dala
*  Mostafa Mohamed

; 3 įvarčiai
*  Baghdad Bounedjah
*  Mabululu
*  Bertrand Traoré
*  Mohamed Bayo
*  Lassine Sinayoko
*  Ademola Lookman
*  William Troost-Ekong

; 2 įvarčiai
*  Ryan Mendes
*  Yoane Wissa
*  Jordan Ayew
*  Mohammed Kudus
*  Sébastien Haller
*  Franck Kessié
*  Lamine Camara
*  Habib Diallo
*  Teboho Mokoena
*  Themba Zwane



## Šaltiniai
Justinus Kiviloo

**Justinas Kivilo** (), pasaulietinis vardas **Ilmaras Aronas Kivilo** (, g. 1962 m spalio 16 d. Raploje) – Estijos stačiatikių dvasininkas, Visuotinio Konstantinopolio patriarcho egzarchas Lietuvoje.

2004–2023 m. – Estijos Apaštališkosios Ortodoksų Bažnyčios dvasininkas. Diakonu įšventintas 2004 m. sausį, tarnavo Estijos metropolito Stefano arkidiakonu. 2013 m. gruodžio 1 d. įšventintas į kunigus. Kaip kunigas tarnavo Vendros Šv. Petro ir Šv. Pauliaus parapijoje bei Kihnu Šv. Mikalojaus parapijoje, taip pat buvo kapelionas Viru kalėjime. 2023 m. Konstantinopolio patriarchato Šventojo Sinodo išrinktas Lietuvos egzarchu, 2024 m. sausį atvyko į Lietuvą eiti pareigų.

## Išorinės nuorodos
* „Ilmar Kiviloo – dešinioji metropolito ranka“ – Lääne Elu, 18 m. 2014 m. balandžio mėn
* Justinus Ilmar Kiviloo Estijos apaštalų-stačiatikių bažnyčios dvasininkų duomenų bazėje
* Žurnalas „Kyne“: specialus Kihnu bažnyčios numeris – SA „Kihnu Kultuuriruumi“ leidinys, tekstas Mare Mätas (2014)
Aulas Cecina Alienas

**Aulas Cecina Alienas** (; m. 79 m.) – Senovės Romos karvedys, Betikos kvestorius (68 m.).

Mirus Neronui, parėmė Galbą. Šio paskirtas vadovauti legionui Aukštutinėje Germanijoje. Buvo teisiamas už valstybės pinigų pasisavinimą, dėl to perėjo į Vitelijaus pusę. Pastarasis Aulą Ceciną su didelėmis pajėgomis pasiuntė į Italiją. Peržengęs Alpes, Aulas Cecina ties Kremona pralaimėjo Svetonijui Paulinui, vyriausiajam Otono karvedžiui. Po to drauge su Fabijumi Valentu įveikė Otoną lemiamame Bedriako mūšyje. Paskatintas Vitelijaus nemokšiško valdymo, prieš jį sukilo Vespasianas. Aulai Cecinui buvo pavesta numalšinti sukilimą, tačiau jis išdavė Vitelijų ir bandė įtikinti savo kariuomenę pereiti Vespasiano pusėn. Už tai kariai Aulą Ceciną sukaustė grandinėmis. Nuvertus Vitelijų, išleistas, susilaukė naujojo imperatoriaus palankumo, tačiau niekam negalėjo likti iki galo ištikimas. 79 m. Aulas Cecina apkaltintas dalyvavimu sąmoksle prieš Vespasianą ir Tito įsakymu nubaustas mirtimi.

Tacitas Aulą Ceciną apibūdino kaip gražios išvaizdos ir nežabotų ambicijų žmogų, talentingą oratorių, labai mėgstamą karių.

## Išnašos
Gibraltaro futbolas

**Gibraltaro futbolo** pagrindinė kontroliuojanti organizacija – Gibraltaro futbolo asociacija, kontroliuojanti rinktines, organizuojanti čempionato ir taurės varžybas.

## Istorija

Futbolą į Gibraltarą XIX a. pabaigoje atvežė britų kariškiai. Pirmieji futbolo klubai Gibraltare minimi nuo 1892–1893 m., 1895 m. įkurta futbolo asociacija.

## Varžybos
### Lygos

Šiuo metu varžybos vyksta viename divizione, kuriame žaidžia 11 klubų. Anksčiau yra buvę ir keli žemesni divizionai.

### Taurės

## Klubai
### UEFA turnyrų dalyviai

1955–2024 m. UEFA rengtuose turnyruose yra dalyvavę šie klubai:

## Šaltiniai

## Nuorodos
* Asociacijos svetainė
Kosovo futbolas

**Kosovo futbolo** pagrindinė kontroliuojanti organizacija – Kosovo futbolo federacija, kontroliuojanti rinktines ir organizuojanti klubines varžybas.

## Istorija

Iki 1992 m. Kosovo futbolo komandos žaisdavo Jugoslavijos futbolo sistemoje, iki 2006 m. – Serbijos ir Juodkalnijos futbolo sistemoje.

## Varžybos
### Lygos

Pirmenybės vyksta 4 pakopose: 1–3 pakopos nacionalinės, 4-oji pakopa regioninė.

### Taurės

## Klubai
### UEFA turnyrų dalyviai

2017–2024 m. UEFA rengtuose turnyruose yra dalyvavę šie klubai:

## Šaltiniai

## Nuorodos
* Federacijos svetainė
Martin Macík

**Martinas Macikas** (*Martin Macík*, g. 1989 m. balandžio 23 d.) – automobilių sporto lenktynininkas iš Čekijos. M. Macikas specializuojasi Dakaro ralio sunkvežimių klasėje.

Dakaro ralyje M. Macikas debiutavo 2013 m. kaip sunkvežimio ekipažo šturmanas, o pagrindiniu vairuotoju yra nuo 2015 m.

Kartu su savo tėvu Martinu Macíku vyresniuoju 2020 m. įkūrė kompaniją „MM Technology“. Įmonė gamina lenktyninius sunkvežimius ne tik savo lenktynių komandai, bet ir kitiems geriausiems lenktynininkams visoje Europoje.

2023 m. Dakaro ralyje, ant Iveco bazės pagamintu MM Technology sunkvežimiu M. Macikas pirmą kartą iškovojo prizinę 2 vietą. 

2024 m. ralyje čekas laimėjo 3 etapus bei nesunkiai tapo čempionu, artimiausią varžovą aplenkęs beveik 2 val.

2025 m. varžėsi kompanijos pagamintu MMT EVO4 sunkvežimiu, pravarde „Josef“, ir antrą kartą tapo Dakaro ralio laimėtoju.

## Dakaro ralio rezultatai
 

## Nuorodos
* Oficiali svetainė

## Šaltiniai
Serbijos ir Juodkalnijos futbolas

**Serbijos ir Juodkalnijos futbolo** pagrindinė kontroliuojanti organizacija – Jugoslavijos futbolo asociacija, reguliavusi šalies rinktines ir klubinius turnyrus.

## Istorija

1992 m. iširus Jugoslavijos federacijai išsiskaidė ir Jugoslavijos futbolo sistema. Tuo pačiu įsikūrė Serbijos ir Juodkalnijos valstybė – nuo 1992 m. ji vadinosi Jugoslavijos Federacine Respublika, o 2003 m. pervadinta Serbija ir Juodkalnija. 2006 m. ir ši sistema skilo (dabar yra Juodkalnijos futbolo sistema ir Serbijos futbolo sistema).

## Varžybos
### Lygos

Serbijos ir Juodkalnijos futbolo lygos buvo organizuojamos piramidės principu. 1-oji pakopa vyko vieningoje lygoje, nuo 2-osios pakopos varžybos vyko atskirai Juodkalnijoje ir Serbijoje.

### Taurės

## Šaltiniai
Myroslavas Mazuras

**Myroslavas Mazuras** (*Мазур Мирослав Валентинович*; g. 1998 m. rugpjūčio 11 d.) – Ukrainos futbolininkas. Atstovavo Vilniaus „Žalgiriui“.

## Karjera
Futbolininko karjerą pradėjo Ukrainoje. Kyjivo „Dynamo“ auklėtinis. Kitados rungtyniavo jaunimo komandose, o 2016 m. žaidė šio klubo dublerių ekipoje.

Atstovavo gimtinės klubams: Černivcių „Bukovyna“ (2017 m.), Kijevo „Arsenal“ (2017–2018 m.), Poltavos „Vorskla“ (2018–2020 m.) 

2019 m. nuomos pagrindais perleistas „Sfintul Gheorghe“ (Moldavija). 

2020 m. sezone rungtyniavo „Umeå“ (Švedija).

2021 m. pirmoje pusėje atstovavo Balstogės „Jagiellonia“ (Lenkija).

2022–2023 m. priklausė Östersunds FK (Švedija).

2024 m. sausio 12 d. tapo žinoma, kad atstovaus Žalgiriui.

2024 m. balandžio 7 d. debiutavo A lygos rungtynėse prieš FA Šiauliai.

2024 m. gruodžio 17 d. tapo žinoma, kad futbolininko klube nebeliks.

## Statistika
; A lygos statistika

Spalvų reikšmės: 
: rungtyniavo A lygoje;

## Laimėjimai
;  su FK Žalgiris
* **[[A lyga|A lygos čempionas]] (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Glūko geležinkelio tiltas

**Glūko geležinkelio tiltas** – buvęs geležinkelio tiltas per Varėnę, stovėjęs Glūko kaime, Varėnos rajone, 4 km į šiaurę nuo Senosios Varėnos, į pietvakarius nuo Glūko ežero. Kelyje  link tilto pastatyta lankytino objekto nuoroda (0,7 km). Prie šios kryžkelės stovi 1920 m. akmeninis paminklas žuvusiems už Lietuvos nepriklausomybę. Pro tiltą praeina dviračių maršrutas „Olita – Orany (Alytus – Varėna)“.

Glūko tilto liekanos yra regioninės reikšmės architektūros ir inžinerinis paminklas, 2018 m. įrašytas į Kultūros vertybių registrą. Tiltas pastatytas 1899 m. 

Per Varėnės upę buvo pastatyta pagrindinė nešančioji konstrukcija – metalinė santvara, galais atremta į krantus. Išlikę geležinkelio privažiavimo pylimai, abi krantinės tilto atramos abipus Varėnės. Šalia jų nutiestas medinis pėsčiųjų tiltelis. Nuo jo pastebimi buvusios medinės tarpinės atramos fragmentai (mediniai poliai metalinio tilto vietoje). Krantinių atramų liekanas sudaro du stačiakampio plano ramtai vakariniame ir rytiniame krantuose. Ramtai apdailinti tašytais akmenimis su faktūriniu paviršiumi. Per ramtus praeina stačiakampės angos su pusapskritėmis sąramomis. 

Tiesiant Varėnos-Alytaus geležinkelį, už Artilerijos (Glūko) geležinkelio stoties jis kirto Varėnės upę, todėl per ją 1894 m. pastatytas apie 21 m ilgio tiltas. 1915 m. besitraukianti caro kariuomenė Glūko tiltą per Varėnę susprogdino. Puolantys vokiečiai sugriautą tiltą netrukus atstatė, tam tikslui panaudoję suremontuotą santvarą. Vienas santvaros galas sutrumpėjo, todėl jis buvo paremtas ant naujai pastatytos medinės tarpinės atramos, o trumpasis tarpatramis perdengtas medine paraboline santvara. 

XX a. trečiajame dešimtmetyje traukinių eismas iš Kauno pro Alytų iki Artilerijos stoties dar vyko. 1925 m. geležinkelių valdybai nusprendus dėl blogos techninės būklės uždaryti medinį tiltą per Nemuną Alytuje (dab. Baltosios rožės tiltas), atšaka į Varėną buvo apleista. Ardant Artilerijos-Alytaus geležinkelio ruožą, buvo išardytas ir tiltas per Varėnę.

## Pėsčiųjų tiltas

Upės krantus šalia senojo tilto atramų jungia medinis tiltas pėstiesiems. Buvęs apardytas, nesaugus statinys 2025 m. suremontuotas. Remonto metu išmontuotos senosios konstrukcijos, įrengta nauja perdanga su lentų paklotu, turėklai. Tiltas papildomai sustiprintas tvirtinimo detalėmis, apdorotas antiseptikais.

## Galerija


Glūko gel. tiltas. Tiltelis 2024.jpg|Upės nešmenų apardytas tiltelis
Glūko geležinkelio. tiltas, anga 1.jpg|Ramto skliautinė anga vakariniame krante
Glūkas, glž. tiltas. Anga 2.jpg|Ramtas su anga rytiniame krante
Glūko geležinkelio tiltas. Krantas.jpg|Ant rytinio ramto išaugęs brandus medis


## Šaltiniai

## Nuorodos

* Artilerijos geležinkelio stotis ir geležinkelio atšakos likučiai *autc.lt*
* Buvusio geležinkelio tiltoper Varėnę liekanos *facebook.com*
* Buvęs Glūkų geležinkelio tiltas *pamatyklietuvoje.lt*
Airijos lygos I divizionas

**Airijos lygos I divizionas** (, ) – Airijos futbolo 2-oji pakopa, kurioje žaidžia 10 komandų.

## Istorija

Divizionas suformuotas 1964 m. kaip B divizionas – iki tol 2-oji pakopa vykdavo Airijos provincijų lygmenyje (Airijos provincijų futbolo lygos). 1985 m. šis divizionas tapo Airijos lygos dalimi. 

## Formatas
Nuo 2003 m. vyksta pagal sistemą pavasaris–ruduo.

## Komandos

2024 m. žaidžia 10 komandų.

## Čempionai

Daugiausia kartų 1985–2024 m. divizione nugalėjo Drogheda United FC komanda (5 kartus).

|-
| Drogheda United FC || 5 || 1988–89, 1990–91, 1998–99, 2001–02, 2020
|-
| Waterford FC || 4 || 1989–90, 1997–98, 2002–03, 2017
|-
| Cork City FC || 3 || 2011, 2022, 2024
|-
| UCD Dublin || 3 || 1994–95, 2009, 2018
|-
| Limerick FC || 3 || 1991–92, 2012, 2016
|-
| Bray Wanderers FC || 3 || 1985–86, 1995–96, 1999–00
|-
| Athlone Town AFC || 2 || 1987–88, 2013
|-
| Derry City FC || 2 || 1986–87, 2010
|-
| Dundalk FC || 2 || 2000–01, 2008
|-
| Galway United FC || 2 || 1992–93, 2023
|-
| Shelbourne FC || 2 || 2019, 2021
|-
| Sligo Rovers FC || 2 || 1993–94, 2005
|-
| Wexford FC || 1 || 2015
|-
| Longford Town FC || 1 || 2014
|-
| Cobh Ramblers FC || 1 || 2007
|-
| Shamrock Rovers FC || 1 || 2006
|-
| Finn Harps FC || 1 || 2004
|-
| Dublin City FC || 1 || 2003
|-
| Kilkenny City FC || 1 || 1996–97 
|}

## Nuorodos
* 
* Division 1 archive (Flashscore.com)
Laižuvos sinagoga

**Laižuvos sinagoga** – žydų sinagoga, stovėjusi Laižuvoje (Mažeikių rajonas).

Sinagoga Laižuvoje pastatyta XIX a. Ji buvo medinė, pagal halachos reikalavimus rytinėje pusėje buvo aron kodešas, maldų salė, atskiri įėjimai vyrams ir moterims. Vyrai patekdavo iškart į maldų salę, o moterys, užkopusios į antrą aukštą, maldų salę stebėdavo iš galerijos. Taip pat sinagogoje buvo įrengtos papildomos patalpos mokyklėlei, rabino kabinetui.

2023 m. spalį šalia buvusios sinagogos vietos pastatytas atminimo ženklas.

## Išnašos

## Nuorodos
*
Nanporas

**Nanporas** () – Japonijos miestelis, esantis Hokaido saloje, Soračio subprefektūroje. 2020 m. miestelyje gyveno 7 319 žmonių.

Jis yra maždaug už 8 kilometrų nuo didžiausio Hokaido miesto Saporo, todėl daug žmonių iš Nanporo kasdien keliauja į Saporą dirbti.

## Gyventojai

## Išnašos

## Nuorodos
* Oficiali svetainė
Senosios Varėnos geležinkelio tiltas

**Senosios Varėnos geležinkelio tiltas** – buvęs geležinkelio tiltas per Merkį, stovėjęs Senosios Varėnos kaime, Varėnos rajone. Jo liekanos stūkso prie upės Pamerkio miške, apie 2 km į šiaurės rytus nuo Senosios Varėnos centro. Pasiekiamas iš A. Ryliškio gatvės, toliau važiuojant žvyrkeliu. Ties posūkiu į miško kelią link tilto liekanų pastatyta lankytino objekto rodyklė (350 m). Pro tiltą praeina dviračių maršrutas „Olita – Orany (Alytus – Varėna)“.

Senosios Varėnos tilto liekanos yra regioninės reikšmės architektūros ir inžinerinis paminklas, 2018 m. įrašytas į Kultūros vertybių registrą. Tiltas pastatytas 1894 m. 

Buvęs geležinkelio tiltas per Merkį buvo apie 55 m ilgio, turėjo dvi kraštines apie 5 m ilgio sijomis perdengtas santvaras ir apie 42 m ilgio centrinę santvarą. Tilto vietoje išlikę privažiavimo pylimai, tašytų akmenų mūro ramtai abiejuose upės krantuose. Mūrinės krantinės atramos stačiakampio plano, apardytos. Upėje pastebima medinių polių liekanų.

Senosios Varėnos geležinkelio tiltas per Merkį pastatytas 1894 m., tiesiant geležinkelio atšaką Varėna–Alytus. Jis stovėjo 7-me varste į šiaurę nuo Varėnos stoties. 1915 m. besitraukianti caro kariuomenė susprogdino šį tiltą. Netrukus kraštą okupavusi kaizerio kariuomenė jį greitai atstatė. Tiltui atstatyti buvo įrengtos medinės atramos ant upėje sukaltų medinių polių. Po Pirmojo pasaulinio karo apylinkėse vyko kovos su Lenkija, Merkio upe ėjo Lietuvos–Lenkijos demarkacinė linija. 1920 m. spalio pradžioje Perlojos šaulių būrys kovose geležinkelio tiltą apgadino. Netrukus šis tiltas buvo lenkų visai susprogdintas. Viena susprogdinto tilto dalis atiteko Lenkijai, kita – Lietuvai. Susprogdinto tilto santvaros „lietuviška“ dalis 1936 m. buvo panaudota statant metalinį Anykščių siaurojo geležinkelio tiltą per Šventosios upę.

## Šaltiniai

## Nuorodos

* Pamirštas geležinkelis: Varėna-Alytus *varenainfo.lt*
Mažeikių sinagoga

**Mažeikių sinagoga** – žydų sinagoga, stovėjusi Mažeikiuose.

Pirmoji sinagoga (medinė) Mažeikiuose iškilo 1900 m. 1922 m. vietos žydams išduotas leidimas mūrinės sinagogos statybai. Ji pastatyta 1924 m. (architektas B. Helcermanas) dabartinėje Laisvės gatvėje.

Pastatas turėjo ir istorizmo, ir modernizmo architektūros stilių bruožų. Sinagoga buvo kvadratinio plano, turėjo dvylika stačiakampių su pusapskrite viršutine dalimi langų (toks skaičius parinktas, laikantis halachos reikalavimų), vakarinė dalis dviejų aukštų, su vidiniais laiptais, pastato vidų dalijo du stulpai. Ją primenančios mūrinės sinagogos stovėjo Panevėžyje, Biržuose.

2019 m. rugsėjį šalia buvusio „Durbės“ kino teatro (Laisvės g. 29) pastatytas atminimo ženklas (ant jo pavaizduota, kaip sinagoga atrodė) ir informacinis stendas. 

## Išnašos

## Nuorodos
*
Najė

**Najė** () – Japonijos miestelis, esantis Hokaido saloje, Soračio subprefektūroje. 2020 m. miestelyje gyveno 5 120 žmonių. Bendras plotas – 88,19 km².

Anksčiau jis klestėjo kaip akmens anglies pramonės centras, tačiau dėl šios pramonės nuosmukio gyventojų skaičius miestelyje smarkiai sumažėjo.

## Pavadinimas
Gyvenvietės pavadinimas kilęs iš ainų kalbos žodžio, kuriuo vadinama per miestą tekanti Najės upė.

## Gyventojai

## Išnašos

## Nuorodos
* Oficiali svetainė
Ftira

**Ftira** (*il Ftira*) – tradicinė duona, kepama Maltoje. 

Nors jos pavadinimas kilęs iš arabiško žodžio *fatir*, reiškiančio neraugintą duoną, tai yra kvietinės raugintos (kildytos) duonos atmaina, kepama krosnyje. Lyginant su kitomis Maltoje paplitusioms duonos rūšimis, ji yra plokštesnė, neretai riestainio formos, su tipiškomis ertmėmis. Dažniausiai valgoma perpjauta ir įdaryta tunu (*tuna*), dešra (*zalzett*), sūriu (*ġbejna*) ar daržovėmis.

Dėl savo svarbos Maltos kultūroje ftiros kepimo tradicija 2020 m. įrašyta į UNESCO nematerialaus pasaulio paveldo sąrašą. UNESCO įvertino šios duonos reikšmę maltiečių kultūroje ir tradicijos tęstinumą. Net ir gaminant duoną pramoniniu būdu, jos formavimas atliekamas rankomis. Maltoje yra daug nedidelių ftiros kepyklėlių, kuriose perduodama kepimo tradicija.
## Susijusios pasaulio paveldo tradicijos
* Armėniškas lavašas (2014, );
* Lavašas, katyrma, jufka (2016, , , , , );
* Neapolietiška pica (2017, );
* Bagetė (2022, );
* Manušė (2023, );
* Tondiras (2024, );
* Kasabė (2024, , , , , )
* Gruziniška duona (2025, ).

## Išnašos
Aleksandra Dolinskė

**Aleksandra Golovkina** (g. 1998 m. liepos 1 d. Vilniuje) – Lietuvos dailiojo čiuožimo sportininkė. Daugkartinė Lietuvos čempionato nugalėtoja.

Sportininkė atstovauja klubui ir treniruojasi Jungtinėje Karalystėje.

## Rezultatai

## Šaltiniai

## Nuorodos
* A. Golovkina ISU svetainėje
Uriū apskritis

**Uriū apskritis** () – apskritis Japonijoje, Hokaido saloje, padalinta tarp Soračio ir Kamikavos subprefektūrų. Didžiausia gyvenvietė – Numata. Apskrityje gyvena 12 736 žmonės, o jos plotas – 1496 km² (pagal 2023 m. duomenis).

## Istorija
1879 m. įkūrus apskritį, jos teritorija apėmė šešis miestelius ir didžiąją dalį Fukagavos miesto.

2010 m. balandžio 1 d. Horokanajus buvo perkeltas iš Soračio subprefektūros į Kamikavos subprefektūrą. Nuo to laiko Uriū apskritis priklauso Soračio ir Kamikavos subprefektūroms.

## Miesteliai

#### Kamikavos subprefektūroje
* Horokanajus

#### Soračio subprefektūroje
* Čipubecu
* Hokuriū
* Moseušis
* Numata
* Uriū

## Šaltiniai
* 角川日本地名大辞典 1 北海道
* 内務省衛生局保健衛生調査室編『各地方ニ於ケル「マラリア」ニ関スル概況』1919年（大正8年）発行（2008年1月21日現在、国立国会図書館の『近代デジタルライブラリー』で閲覧可能）